A film első jelentében a hóban ásott lövészárkokban orosz és német katonák állnak egymással szemben. Az egyik orosz tiszt előugrik a lövészárokból, és magasra tartott pisztollyal ösztökéli rohamra a katonákat, ám a ködben egy páncélos teuton lovag tűnik fel lóháton és egy vágással lefejezi. Mint kiderül, ez csak a főhős, Nágya álma, aki egy teherautó platójának végén ébred. Egy csapattal együtt utazik, hogy a front közelében szórakoztassa a katonákat. Ő különleges látnoki képességeivel teszi ezt meg. Mikor az egyik katona megkérdezi, meddig fog élni, hirtelen minden jelenlévőt halottként lát viszont, és ebben a pillanatban német Ju 87 „Stukák” bombázni kezdik őket. Nágya épphogy túléli és a közeli erdőben élő öreg remete menti meg és ápolja. Eközben álmában egy moziban ül és életnek főbb eseményeit nézi vissza, egészen a német támadásig és szerelme, Leo haláláig. Eközben kiderül, hogy Linz, egy német SS-Obergruppenführer, aki az Ahnenerbe tagja a Csúd-tavi csata során meghalt teuton lovagok szellemét idézi meg, hogy a Harmadik Birodalom szolgálatába állítsa őket.